CELEX: 62012CN0310
Language: fi
Date: 2012-06-27 00:00:00
Title: Asia C-310/12: Kanne 27.6.2012 — Euroopan komissio v. Unkari

24.11.2012   
            
            
               FI
            
            
               Euroopan unionin virallinen lehti
            
            
               C 366/22
            
         Kanne 27.6.2012 — Euroopan komissio v. Unkari
   (Asia C-310/12)
   2012/C 366/38
   Oikeudenkäyntikieli: unkari
   
      Asianosaiset
   
   
      Kantaja: Euroopan komissio (asiamiehet: P. Hetsch, D. Düsterhaus ja A. Sipos)
   
      Vastaaja: Unkari
   
      Vaatimukset
   
   Komissio vaatii, että unionin tuomioistuin
   
               —
            
            
               toteaa, että Unkari ei ole noudattanut jätteistä ja tiettyjen direktiivien kumoamisesta annetun Euroopan parlamentin ja neuvoston direktiivin (1) mukaisia jäsenyysvelvoitteitaan, koska se ei ole antanut direktiivin 40 artiklassa tarkoitettuja lakeja, asetuksia ja hallinnollisia määräyksiä saattaakseen direktiivin osaksi kansallista lainsäädäntöään eikä ilmoittanut tällaisia säännöksiä komissiolle
            
         
               —
            
            
               määrää SEUT 260 artiklan 3 kohdan nojalla 27 316,80 euron suuruisen uhkasakon kertyväksi kultakin tuomion julistamista seuraavalta päivältä, koska Unkari ei ole ilmoittanut komissiolle kansallisia säännöksiä, joilla jätteistä ja tiettyjen direktiivien kumoamisesta annettu Euroopan parlamentin ja neuvoston direktiivi on saatettu osaksi kansallista lainsäädäntöä.
            
         
               —
            
            
               velvoittaa Unkarin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Jätteistä ja tiettyjen direktiivien kumoamisesta 19.11.2008 annettu Euroopan parlamentin ja neuvoston direktiivi 2008/98/EY on alan tärkein oikeudellinen instrumentti, jossa on vahvistettu muun muassa jätehuollon keskeiset peruskäsitteet, kuten se, mitä tarkoitetaan jätteellä, kierrätyksellä ja jätteiden hyödyntämisellä.
   Määräaika kyseessä olevan direktiivin saattamiselle osaksi kansallista lainsäädäntöä päättyi 12.1.2010. Unkari ilmoitti komissiolle, ettei se ollut saattanut direktiivin täytäntöönpanon edellyttämää lainvalmistelua päätökseen. Koska kansallisia täytäntöönpanosäännöksiä ei ole tähän mennessä hyväksytty, komissio katsoo, että Unkari ei ole noudattanut direktiivin täytäntöönpanon edellyttämiä velvoitteitaan.
   Komissio voi vaatia SEUT 260 artiklan 3 kohdan nojalla unionin tuomioistuimessa nostamassaan jäsenyysvelvoitteiden noudattamatta jättämisen toteamiseen tähtäävässä kanteessa, että unionin tuomioistuin velvoittaa jäsenyysvelvoitteiden noudattamatta jättämisestä annettavassa tuomiossa mainitun jäsenvaltion ilmoittamaan komissiolle direktiivin täytäntöönpanoa koskevassa lainvalmistelutyössä hyväksytyistä lainsäädäntötoimista ja määräämään olosuhteisiin nähden soveltuvaksi katsottavan hyvityksen tai uhkasakon. Komissio on laskenut uhkasakon määrän Euroopan unionin toiminnasta tehdyn sopimuksen 260 artiklan 3 kohdan soveltamisesta annetun komission tiedonannon (2) mukaisesti EY 228 artiklan soveltamisesta annetussa komission tiedonannossa tarkoitetulla tavalla.
   
      (1)  EUVL L 312, 22.11.2008, s. 3.
   
      (2)  EYVL C 12, 15.1.2011, s. 1.